Hækjenkleiv naturreservat

Hækjenkleiv naturreservat er et naturreservat i Åmli kommune. Det består av et område nord og nordøst for Varpsfoss og øst for Toftefjorden. Området ble vernet 15. desember 2017 og utvidet 20. juni 2023 fra ca 902 dekar til 3 105,2. Reservatet inngår i verneplan for skogvern. Sykling, ridning og bruk av hest er forbudt. Verneforskriften sier at formålet med vernet er «å bevare et område som representerer en bestemt type natur i form av gammel og rik lågurt-eikeskog, rik rasmark-lindeskog og gammel solvarm furuskog. Videre er formålet å bevare et område som har særlig betydning for biologisk mangfold ved at det er leveområde for en rekke krevende og sjeldne arter knyttet til den gamle eikeskogen. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser